
Către,





BIROUL PERMANENT AL 





CAMEREI DEPUTAȚILOR

Vă înaintăm, alăturat, raportul comun asupra Proiectului de Lege privind instituirea zilei de 21 martie - Ziua Olteniei, transmis Comisiei pentru administraţie publică şi amenajarea teritoriului şi Comisiei pentru cultură, arte, mijloace de informare în masă, pentru dezbatere şi avizare pe fond, în procedură obişnuită, cu adresa nr. PL. x 528 din 7 noiembrie 2016.
PREŞEDINTE,


        PREȘEDINTE, 

    Cristian BUICAN
         
Gigel-Sorinel ŞTIRBU
Comisia pentru administraţie publică şi amenajarea teritoriului 

Telefon: 021.414.1125, 021.414.1126; Fax: 021.314.69.34; e-mail: cp06@cdep.ro

	București, 22 februarie 2017

R A P O R T      C O M U N
asupra proiectului de Lege privind instituirea zilei de 21 martie - Ziua Olteniei

În conformitate cu prevederile art. 95 din Regulamentul Camerei Deputaţilor, republicat, Comisia pentru administraţie publică şi amenajarea teritoriului şi Comisia pentru cultură, arte, mijloace de informare în masă au fost sesizate, cu dezbatere şi avizare pe fond, în procedură obişnuită, cu proiectul de lege privind instituirea zilei de 21 martie - Ziua Olteniei, transmis cu adresa nr. PL. x 528  din 7 noiembrie 2016, înregistrat cu nr. 4c-6/518 din 07 noiembrie 2016, respectiv nr. 4c-10/254 din 09 noiembrie 2016.

Camera Deputaţilor este Cameră Decizională potrivit prevederilor art.75 alin. (1) şi (3) din Constituţia României, republicată şi ale art.92 din Regulamentul Camerei Deputaţilor, republicat.


Senatul, în calitate de primă cameră sesizată, a adoptat proiectul de lege în şedinţa din 01 noiembrie 2016, ca urmare a depăşirii termenului de adoptare, potrivit art.75 alin.(2) teza a III-a din Constitutia României, republicată.


Consiliul Legislativ avizează favorabil proiectul de lege (nr.312/06.04.2016);

Guvernul nu susţine adoptarea acestui proiect de lege (nr.885/05.05.2016);

Comisia juridică, de disciplină şi imunităţi a hotărât, avizarea favorabilă a proiectul de lege (nr.4c-11/1249/15.11.2016).

Proiectul de lege are ca obiect de reglementare instituirea zilei de 21 martie - Ziua Olteniei, evenimentul urmând a fi marcat de autorităţile centrale şi locale, precum şi de instituţiile publice de cultură din străinătate, prin organizarea unor programe şi manifestări cu caracter cultural-artistic şi ştiinţific.

În cursul dezbaterilor parlamentarii au analizat expunerea de motive şi textul iniţiativei legislative şi au semnalat o greşeală meterială în expunerea de motive, unde, se localizează regiunea istorică Oltenia, la "nord-vestul României" şi nu la sud-vestul scesteia, aşa cum este firesc. Având în vedere această eroare materială se solicită a se citi "Oltenia este o regiune istorică din sud-vestul României...".
         Potrivit prevederilor art.61 şi 63 din Regulamentul Camerei Deputaţilor, republicat, comisiile au examinat propunerea legislativă în ședințe separate. Comisia pentru administraţie publică şi amenajarea teritoriului a examinat propunerea legislativă în şedinţa din 07 martie 2017, iar pentru cultură, arte, mijloace de informare în masăComisia 
 a examinat propunerea legislativă în şedinţa din 21 februarie 2017.

La lucrările Comisiei pentru administrație publică și amenajarea teritoriului au fost prezenţi 23 deputaţi, din totalul de 25 de membri ai comisiei.


La lucrările Comisiei pentru cultură, arte, mijloace de informare în masă au fost prezenţi 12 deputaţii, din totalul de 14 de membri ai comisiei.

La dezbaterile care au avut loc a participat, în conformitate cu prevederile art. 55 din Regulamentul Camerei Deputaţilor, republicat, în calitate de invitat: domnul Erwin Șimșensohn, secretar de stat în cadrul Ministerului Culturii.

În urma dezbaterilor şi a opiniilor exprimate, membrii Comisiilor, propun Plenului Camerei Deputaţilor, cu majoritate de voturi, adoptarea Proiectului de Lege privind instituirea zilei de 21 martie - Ziua Olteniei, cu amendamentele admise, prezentate în anexa, care face parte integrantă din prezentul raport. 

 În funcţie de obiectul şi conţinutul său, propunerea legislativă face parte din categoria legilor ordinare.
PREŞEDINTE,


        PREȘEDINTE, 

    Cristian BUICAN
         
Gigel-Sorinel ŞTIRBU


                                    SECRETAR,



       SECRETAR,



                     Simona BUCURA-OPRESCU     
                   Beatrice TUDOR
sef serviciu Sofia Chelaru



                                                                    Consilieri parlamentari, Cristina Dan

Consilier parlamentar, Alina Tănase                                                                                                                         Dan Kalber

ANEXA

AMENDAMENTE ADMISE
	Nr

crt.
	Text Senat

	Text propus de Comisie
(autorul amendamentelor)

	Motivaţie

	0
	1
	2
	3

	1
	LEGE 

privind instituirea zilei de 21 martie 
- Ziua Olteniei


	Nemodificat

	

	2
	Art. 1 - (1) Se instituie ziua de 21 martie - Ziua Olteniei
(2) Sărbătorirea anuală a Zilei Olteniei va fi marcată de autorităţile centrale şi locale, precum şi de instituţiile publice de cultură din ţară şi străinătate, prin organizarea unor programe şi manifestări cu caracter cultural-artistic şi ştiinţific.

	Nemodificat
1. La articolul 1 alineatul (2) se modifică şi va avea următorul cuprins:
(2) Sărbătorirea anuală a Zilei Olteniei poate fi marcată de autorităţile centrale şi locale, precum şi de instituţiile publice de cultură din ţară şi străinătate, prin organizarea unor programe şi manifestări cu caracter cultural-artistic şi ştiinţific.
Autor: Comisia pentru cultură, arte, mijloace de informare în masă

	Pentru corelarea cu modul de redactare al altor iniţiative legislative cu obiect de reglementare asemănător.

	3
	Art. 2 - (1) Autorităţile administraţiei publice centrale şi locale vor sprijini material sau logistic organizarea şi desfăşurarea programelor şi manifestărilor prevăzute la art. 1 alin. (2), în limita fondurilor disponibile.
(2) Societatea Română de Radiofuziune şi Societatea Română de Televiziune, în calitate de servicii publice, vor include în programele lor emisiuni ori aspecte de la manifestările dedicate acestei sărbători.

	2. La articolul 2 alineatele (1) şi (2) se modifică şi vor avea următorul cuprins:
Art. 2 - (1) Autorităţile administraţiei publice centrale şi locale pot sprijini material sau logistic organizarea şi desfăşurarea programelor şi manifestărilor prevăzute la art. 1 alin. (2), în limita fondurilor disponibile.

(2) Societatea Română de Radiofuziune şi Societatea Română de Televiziune, în calitate de servicii publice, pot include în programele lor emisiuni ori aspecte de la manifestările dedicate acestei sărbători.
Autor: Comisia pentru cultură, arte, mijloace de informare în masă

	Pentru eliminarea unei exprimări ce instituie obligativităţi pentru autorităţile locale ori, pentru serviciile publice de radio şi televiziune ce ar putea fi interpretată ca o intruziune în programul editorial.

